הפנתרים הוורודים

הפנתרים הוורודים (באנגלית: Pink Panthers), הוא כינוי שניתן על ידי האינטרפול לרשת בינלאומית של גנבי תכשיטים ויהלומים, שהייתה מורכבת בעיקר מסרבים, והייתה אחראית לכמה ממעשי השוד והגנבה הנועזים ביותר בהיסטוריה הפלילית.

על פי החשד אחראית הרשת לגנבתם של למעלה מ-500 מיליון דולרים, בסדרת מעשי שוד בדובאי, שווייץ, יפן, צרפת, ליכטנשטיין, גרמניה, לוקסמבורג, ספרד ומונקו. רשויות אכיפת החוק חושדים כי הרשת היא העומד מאחורי שוד התכשיטים הגדול בחנות התכשיטים של "הארי וינסטון"  בפריז, שבוצע ב-9 בדצמבר 2008. באירוע זה, נמלטו הפורצים כשברשותם תכשיטים בשווי של יותר מ-80 מיליון €.

שמה של הרשת ניתן לה על שם סדרת סרטי הפשע-קומדיה "הפנתר הוורוד", בשל היותה אחראית לפריצות ראווה, שהוגדרו בעיתונות כ"אמנות" ושלל סופרלטיבים דומים. סרט תיעודי המבוסס על פריצותיה של הרשת, שוחרר לאקרנים בשנת 2013 בשם Smash & Grab .

בהשראת רשת "הפנתרים הוורודים" נוצרה דרמת הפשע "הפנתרים האחרונים"  ששודרה לראשונה באירופה בסוף 2015.

גם בעונתה האחרונה של הסדרה צווארון לבן, בשנת 2014, מוזכרים הפנתרים הוורודים, כשגיבור הסדרה, ניל קאפרי (המגולם על ידי השחקן מאט בומר), מצליח להסתנן לשורות הארגון ולהביא להפללתם על ידי ה-FBI.

סרט תיעודי 
ב-31 ביולי 2013, יצא לאור סרט תיעודי מאת בימאית הסרטים הדוקומנטריים הוואנה מרקינג () בשם Smash & Grab: The Story of the Pink Panthers (בתרגום חופשי: "לנפץ ולחטוף: סיפורם של הפנתרים הוורודים").

הסרט כולל צילומי טלוויזיה במעגל סגור מכמה אירועי שוד תכשיטים המיוחסים לפנתרים הוורודים, מתוך למעלה מ-300 גניבות תכשיטים שמיוחסות להם ברחבי העולם. בסרט התיעודי משובצים גם ריאיונות עם קרימינולוגים וכן ריאיונות אנונימיים עם אנשים הטוענים שהם חברים בכנופיה.

קישורים חיצוניים
 דייוויד סמיואלס, הפנתרים הוורודים: סיפורם של יהלומים, גנבים והבלקן, באתר הניו יורקר. 12 באפריל 2010
 שלושה חשודים כחברי הפנתרים הוורודים נעצרו במונקו, באתר הדיילי טלגרף הבריטי. 20 ביוני 2009
 כתבה על מעצר חברי הפנתרים הוורודים, באתר הלוס אנג'לס טיימס. 29 ביוני 2009
 אחד מחברי הפנתרים הוורודים בין הנמלטים בפריצה נועזת לבית הכלא, באתר הדיילי טלגרף הבריטי. 14 במאי 2013
 הפנתרים הכלואים: כנופיית השודדים נלכדה על חם, באתר ידיעות אחרונות. 07 אוגוסט 2016

הערות שוליים

פשע מאורגן